Canonici Regulares Sancti Augustini Fratrum a Vita Communi
Fratres a Vita Communi, sive plenius: Canonici Regulares Sancti Augustini Fratrum a Vita Communi (sigla: CRVC; Lingua Batava: Broeders des gemeenen levens) fuerunt communitas religiosa saeculo decimo quarto Gerardo Magno auctore Daventriae orta, cuius sodales vota monastica quidem non fecerunt, sed in communitatibus parvis monasteriis similibus vitam communem in castitate et secundum regulam agebant. Communitas saeculo decimo septimo exstinca saeculo vicesimo et in ecclesia Reformata Helvetiae et in Ecclesia Catholica Romana renovata est. Ordo hodiernus Catholicus ad Confoederationem Canonicorum Regularium Sancti Augustini pertinet.